

# JÕELÄHTME VALLAVALITSUS

Muinsuskaitseamet

Keskkonnaamet

Päästeamet

Maardu Linnavalitsus 07.05.2024 nr 6-4/2345

**Liivamäe küla Tormi tee 12 ja 15 ning Saha küla Põhjaotsa, Järveotsa, Järvemetsa ja Sirbi maaüksuste ning lähiala detailplaneering**

Jõelähtme Vallavolikogu võttis 11.04.2024 vastu otsuse nr 185 „Liivamäe küla Tormi tee 12 ja 15 ning Saha küla Põhjaotsa, Järveotsa, Järvemetsa ja Sirbi maaüksuste ning lähiala detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.

Planeeringuala hõlmab Liivamäe küla maaüksuseid Tormi tee 12 (katastritunnus 24501:001:1861), Tormi tee 15 (katastritunnus 24501:001:2134), Tormi tee lõik 6 (katastritunnus 24501:001:1862), Tormi tee lõik 5 (katastritunnus 24501:001:1750) ja osaliselt Kauri tee lõik 9 (katastritunnus 24501:001:1863) ning Saha küla maaüksuseid Põhjaotsa (katastritunnus 24501:001:1569), Järveotsa (katastritunnus 24501:001:1568), Järvemetsa (katastritunnus 24501:001:1570) ja Sirbi (katastritunnus 24504:003:0182), mis asuvad Liivamäe ja Saha külas külade piirialal Maardu järve läänekaldal. Planeeringuala külgneb põhjas ja idas Maardu linnaga. Planeeritava ala suuruseks on ca 42,85 ha.

Detailplaneeringu eesmärgiks on jagada kinnistud elamumaa ja osaliselt ärimaa sihtotstarbega kruntideks ning määrata kavandatavatele kruntidele ehitusõigus ja hoonestustingimused väikeelamute, äripindadega korterelamute ja abihoonete rajamiseks, kavandada kruntide juurdepääsud ja tehnovarustuse lahendus ning seada tingimused planeeringuga kavandatu elluviimiseks. Detailplaneeringu algatamise taotlus sisaldab ettepanekut kehtiva üldplaneeringu muutmiseks.

Üldplaneeringut muutva detailplaneeringu keskkonnamõju strateegilise hindamise (edaspidi KSH) vajaduse tuvastamiseks viidi läbi keskkonnamõju hindamise ja keskkonnajuhtimissüsteemi seaduse § 33 lõigetes 3–5 esitatud kriteeriumitel põhinev eelhindamine, mille kohaselt KSH läbiviimine detailplaneeringu koostamisel ei ole eeldatavalt vajalik, kuna planeeritava tegevusega ei kaasne eeldatavalt olulist keskkonnamõju. Kui detailplaneeringu koostamise käigus selgub KSH vajadus, tuleb algatada KSH koostamine. KSH eelhinnangus on välja toodud ka leevendavad meetmed, millega tuleb planeeringu koostamisel arvestada.

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)